Period: Old Babylonian
Genre: Literary
Transliteration:
<SURFACE>
nin-ŋu₁₀ munus sag₉-ga dumu an kug-ga
hi-li du₈-du₈-a ki aŋ₂ {d}en-lil₂-la₂
ni₂ gal gur₃-ru an-šag₄-ta e₃-a
nin mi₂ dug₄-ga diŋir-re-e-ne
{d}ba-u₂ munus sag₉-ga dumu an kug-ga
hi-li du₈-du₈-a ki aŋ₂ {d}en-lil₂-la₂
ni₂ gal gur₃-ru an-šag₄-ta e₃-a
nin mi₂ dug₄-ga diŋir-re-e-ne
nin-ŋu₁₀ an-šag₄-ta me mu-e-de₆
a-a tud-da-zu an lugal-e
me niŋ₂ galam saŋ-e-eš mu-ri-in-rig₇
ni₂ guru₃ {d}a-nun-na-ke₄-ne-me-en
{d}ba-u₂ an-šag₄-ta me mu-e-de₆
a-a tud-da-zu an lugal-e
me niŋ₂ galam saŋ-e-eš mu-ri-in-rig₇
ni₂ guru₃ {d}a-nun-ke₄-ne-me-en
sipad unken-na hi-li-a mu-e-ni-pad₃-a
...ki mah-a-na mu-ni-zu
...mu-na-an-šum₂
...dug₃-ge-eš...
...
...<unk>...
...zu dalla...
...ni₂ gal guru₃...
en {d}nin-ŋir₂-su-ke₄ igi zid mu-e-ši-in-bar
hi-li-a...<unk>...
e₂-tar-sir₂-sir₂-ra {ŋiš}banšur...zu dalla bi₂-in-e₃
nin di kud ka-aš bar mu dug₄-ge...me-en
si sa₂ diŋir-re-ne-me-en dam ur-saŋ-ŋa₂-me-en
{d}ba-u₂ mi₂ dug₄-ga an {d}uraš-a-me-en
{d}ba-u₂ nin di kud ka-aš bar mu dug₄-ge...me-en
si sa₂ diŋir-re-ne-me-en dam ur-saŋ-ŋa₂-me-en
{d}ba-u₂ mi₂ dug₄-ga an {d}uraš-a-me-en
nin-ŋu₁₀ unken-na igi mi-ni-il₂ la-la...
lu₂ zid šag₄-ga im-mi-ni-pad₃ sipad zid gu₃-de₂-a
ama {d}ba-u₂ iri-za lagaš{ki}a me-teš₂...
{d}ba-u₂ unken-na igi mi-ni-il₂ la-la mi-ni...
lu₂ zid šag₄-ga im-mi-ni-pad₃ sipad zid gu₃-de₂-a
ama {d}ba-u₂ iri-za lagaš{ki}a me-teš₂ he₂-e-i-i
sa-ŋar-ra-am₃
tigi {d}ba-u₂-kam

Cuneiform:
<SURFACE>
𒎏𒈬𒊩𒊷𒂵𒌉𒀭𒆬𒂵
𒄭𒇷𒂃𒂃𒀀𒆠𒉘𒀭𒂗𒆤𒇲
𒉎𒃲𒅍𒊒𒀭𒊮𒋫𒌓𒁺𒀀
𒎏𒊩𒅗𒂵𒀭𒊑𒂊𒉈
𒀭𒁀𒌑𒊩𒊷𒂵𒌉𒀭𒆬𒂵
𒄭𒇷𒂃𒂃𒀀𒆠𒉘𒀭𒂗𒆤𒇲
𒉎𒃲𒅍𒊒𒀭𒊮𒋫𒌓𒁺𒀀
𒎏𒊩𒅗𒂵𒀭𒊑𒂊𒉈
𒎏𒈬𒀭𒊮𒋫𒈨𒈬𒂊𒁺
𒀀𒀀𒌅𒁕𒍪𒀭𒈗𒂊
𒈨𒃻𒃴𒊕𒂊𒌍𒈬𒊑𒅔𒉺𒄸𒁺
𒉎𒅍𒀭𒀀𒉣𒈾𒆤𒉈𒈨𒂗
𒀭𒁀𒌑𒀭𒊮𒋫𒈨𒈬𒂊𒁺
𒀀𒀀𒌅𒁕𒍪𒀭𒈗𒂊
𒈨𒃻𒃴𒊕𒂊𒌍𒈬𒊑𒅔𒉺𒄸𒁺
𒉎𒅍𒀭𒀀𒉣𒆤𒉈𒈨𒂗
𒉺𒇻𒌺𒈾𒄭𒇷𒀀𒈬𒂊𒉌𒅆𒊒𒀀
...𒆠𒈤𒀀𒈾𒈬𒉌𒍪
...𒈬𒈾𒀭𒋧
...𒄭𒄀𒌍...
...
...<unk>...
...𒍪𒈦𒄘𒃼...
...𒉎𒃲𒅍...
𒂗𒀭𒎏𒄈𒋢𒆤𒅆𒍣𒈬𒂊𒅆𒅔𒁇
𒄭𒇷𒀀...<unk>...
𒂍𒋻𒁍𒁍𒊏𒄑𒍎...𒍪𒈦𒄘𒃼𒉈𒅔𒌓𒁺
𒎏𒁲𒋻𒅗𒀸𒁇𒈬𒅗𒄀...𒈨𒂗
𒋛𒁲𒀭𒊑𒉈𒈨𒂗𒁮𒌨𒊕𒂷𒈨𒂗
𒀭𒁀𒌑𒊩𒅗𒂵𒀭𒀭𒅁𒀀𒈨𒂗
𒀭𒁀𒌑𒎏𒁲𒋻𒅗𒀸𒁇𒈬𒅗𒄀...𒈨𒂗
𒋛𒁲𒀭𒊑𒉈𒈨𒂗𒁮𒌨𒊕𒂷𒈨𒂗
𒀭𒁀𒌑𒊩𒅗𒂵𒀭𒀭𒅁𒀀𒈨𒂗
𒎏𒈬𒌺𒈾𒅆𒈪𒉌𒅍𒆷𒆷...
𒇽𒍣𒊮𒂵𒅎𒈪𒉌𒅆𒊒𒉺𒇻𒍣𒅗𒌤𒀀
𒂼𒀭𒁀𒌑𒌷𒍝𒉢𒁓𒆷𒆠𒀀𒈨𒌨...
𒀭𒁀𒌑𒌺𒈾𒅆𒈪𒉌𒅍𒆷𒆷𒈪𒉌...
𒇽𒍣𒊮𒂵𒅎𒈪𒉌𒅆𒊒𒉺𒇻𒍣𒅗𒌤𒀀
𒂼𒀭𒁀𒌑𒌷𒍝𒉢𒁓𒆷𒆠𒀀𒈨𒌨𒃶𒂊𒄿𒄿
𒊓𒃻𒊏𒀀𒀭
𒁆𒈜𒀭𒁀𒌑𒄰